# Bloc d'Estudiants Independentistes

### De Viquipèdia

El Bloc d'Estudiants Independentistes (BEI) fou una associació d'estudiants fundada el 1988 a la Universitat Autònoma de Barcelona.

Amb incorporació de la Coordinadora Universitària Independentista al BEI el 1990, aquest es va estendre a la Universitat Politècnica de Catalunya i a la Universitat de Barcelona. El 1992 va formar nuclis a la Universitat de les Illes Balears i finalment el 1993 i 1994 va crear nuclis a la Universitat de Lleida, Universitat de Girona i la Universitat Rovira i Virgili.

El BEI va ser l'associació majoritària d'estudiants en les eleccions universitàries durant els anys 90, i realitzava, a part de les tasques de representació d'estudiants en els organs de govern, activisme nacional, amb xerrades i conferències, i activitats culturals i de conscienciació com la Setmana Verda, en la que anualment es feien activitats en les que es promovia la sostenibilitat.

L'1 de maig de 1999 es va fundar a Valls (Alt Camp) la Coordinadora d'Estudiants dels Països Catalans, com a confluència del BEI, com a representant del Principat i les Illes; l'AEN, del País Valencià, i l'ACE, de la Catalunya Nord.

Obtingut de "http://ca.wikipedia.org../../../b/l/o/Bloc_d%27Estudiants_Independentistes_2637.html"

Categories: Sindicats estudiantils | Independentisme

##### Views

- Article
- Discussió
- Revisió actual

##### Cerca